સોમનાથ- ભક્તિની હેલી ચડાવતો પવિત્ર શ્રાવણ માસ પૂર્ણ થઈ ગયો છે. સમગ્ર માસ દરમિયાન ગુજરાતના તીર્થક્ષેત્રોમાં ભક્તોનો લગાતાર તાંતણો દર્શનાર્થે બંધાયેલો રહ્યો હતો. ત્યારે પ્રથમ જ્યોતિર્લિંગ સોમનાથદાદાના દર્શને આ શ્રાવણ માસમાં કુલ ૨૦ લાખ ભક્તોના દર્શનનો લહાવો લેવામાં આવ્યો હોવાનું જણાવાયું છે. ૧૨ ઓગસ્ટથી લઈ ૯ સપ્ટેમ્બરે થયેલી શ્રાવણ પૂર્ણાહૂતિ દરમિયાન ડોનેશન, પૂજાવિધિ પ્રસાદી, સાહિત્ય વગેરે દ્વારા શ્રી સોમનાથ ટ્રસ્ટને અંદાજિત પાંચ કરોડ, તેર લાખ જેટલી આવક પણ નોંધાઈ છે.